CELEX: 32015D0911
Language: fi
Date: 2015-06-11 00:00:00
Title: Komission täytäntöönpanopäätös (EU) 2015/911, annettu 11 päivänä kesäkuuta 2015, päätöksen 2007/777/EY liitteen II muuttamisesta Kanadaa koskevan kohdan osalta niiden kolmansien maiden ja kolmansien maiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unioniin on sallittua korkeapatogeenisen lintuinfluenssan yhteydessä (tiedoksiannettu numerolla C(2015) 3790) (ETA:n kannalta merkityksellinen teksti)

13.6.2015   
            
            
               FI
            
            
               Euroopan unionin virallinen lehti
            
            
               L 148/25
            
         KOMISSION TÄYTÄNTÖÖNPANOPÄÄTÖS (EU) 2015/911,
   annettu 11 päivänä kesäkuuta 2015,
   päätöksen 2007/777/EY liitteen II muuttamisesta Kanadaa koskevan kohdan osalta niiden kolmansien maiden ja kolmansien maiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unioniin on sallittua korkeapatogeenisen lintuinfluenssan yhteydessä
   
      
         (tiedoksiannettu numerolla C(2015) 3790)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan c alakohdan,
   sekä katsoo seuraavaa:
   
               (1)
            
            
               Komission päätöksessä 2007/777/EY (2) vahvistetaan eläinten terveyttä ja kansanterveyttä koskevat säännöt, joita sovelletaan, kun unioniin tuodaan ja kun unionissa passitetaan ja varastoidaan eriä, jotka käsittävät lihavalmisteita ja käsiteltyjä mahoja, rakkoja ja suolia, jäljempänä ’hyödykkeet’.
            
         
               (2)
            
            
               Päätöksen 2007/777/EY liitteessä II olevassa 1 osassa luetellaan ne kolmansien maiden alueet, joista hyödykkeiden tuontia unioniin on rajoitettu eläinten terveyteen liittyvistä syistä ja joihin sovelletaan aluejakoa. Kyseisen liitteen 2 osassa vahvistetaan luettelo niistä kolmansista maista tai niiden osista, joista hyödykkeiden tuonti unioniin on sallittua, kunhan hyödykkeille on suoritettu kyseisen liitteen 4 osassa vahvistettu asianmukainen käsittely.
            
         
               (3)
            
            
               Kanada on mainittu päätöksen 2007/777/EY liitteessä II olevan 2 osan luettelossa kolmantena maana, jonka koko alueelta tai alueen tietyistä osista on sallittua tuoda unioniin tai passittaa unionin kautta siipikarjasta, tarhatuista riistalinnuista ja luonnonvaraisista riistalinnuista saatuja hyödykkeitä. Kanadan aluejako tunnustettiin päätöksessä 2007/777/EY, sellaisena kuin se on muutettuna komission täytäntöönpanopäätöksellä (EU) 2015/204 (3), Brittiläisen Kolumbian provinssissa Kanadassa esiintyneiden korkeapatogeenisen lintuinfluenssan taudinpurkausten seurauksena. Päätöksessä 2007/777/EY säädetään, että hyödykkeiden tuonti unioniin tautialueilta voidaan sallia sen jälkeen, kun ne on käsitelty päätöksen 2007/777/EY liitteessä II olevassa 4 osassa esitetyllä käsittelyllä ”D”, jäljempänä ’käsittely D’.
            
         
               (4)
            
            
               Kanada on vahvistanut korkeapatogeenisen lintuinfluenssan uuden taudinpurkauksen siipikarjassa Ontarion provinssissa huhtikuussa 2015. Kanadan eläinlääkintäviranomaiset keskeyttivät tämän uuden taudinpurkauksen vuoksi välittömästi eläinlääkärintodistusten myöntämisen sellaisille kyseisten hyödykkeiden erille, jotka on tarkoitettu tuotaviksi unioniin Kanadan koko alueelta. Kanada on myös hävittänyt kaikki altistuneet eläimet korkeapatogeenisen lintuinfluenssan torjumiseksi ja sen leviämisen rajoittamiseksi.
            
         
               (5)
            
            
               Euroopan unionin ja Kanadan välisessä sopimuksessa (4), jäljempänä ’sopimus’, määrätään aluejakotoimenpiteiden vastavuoroisesta ja nopeasta tunnustamisesta unionissa tai Kanadassa tapahtuvien taudinpurkausten tapauksessa.
            
         
               (6)
            
            
               Koska Ontarion provinssissa on ilmennyt uusi korkeapatogeenisen lintuinfluenssan taudinpurkaus, niille siipikarjasta, tarhatuista riistalinnuista ja luonnonvaraisista riistalinnuista saaduille hyödykkeille, jotka ovat peräisin niistä kyseisen provinssin osista, jotka Kanadan eläinlääkintäviranomaiset ovat asettaneet rajoitusten kohteeksi, olisi tehtävä vähintään käsittely D, jotta korkeapatogeenisen lintuinfluenssaviruksen kulkeutuminen unioniin voidaan estää.
            
         
               (7)
            
            
               Korkeapatogeenisen lintuinfluenssaan taudinpurkauksiin Brittiläisessä Kolumbiassa liittyvä Kanadan aluejako tunnustettiin myös komission asetuksessa (EY) N:o 798/2008 (5), sellaisena kuin se on muutettuna komission täytäntöönpanoasetuksilla (EU) 2015/198 (6) ja (EU) 2015/908 (7), kyseisen asetuksen soveltamisalaan kuuluvien tiettyjen siipikarjasta saatujen hyödykkeiden tuontia varten.
            
         
               (8)
            
            
               Johdonmukaisuuden vuoksi päätöksen 2007/777/EY liitteessä II olevassa 1 osassa olevassa alueiden kuvauksessa olisi viitattava aluejakoon sellaisena kuin se on esitetty asetuksen (EY) N:o 798/2008 liitteessä I olevassa 1 osassa olevan taulukon sarakkeessa 3 kyseisen taulukon sarakkeissa 6 A ja 6 B mainittujen päivämäärien mukaisesti.
            
         
               (9)
            
            
               Sen vuoksi päätöksen 2007/777/EY liitteessä II olevaa 1 osaa olisi muutettava.
            
         
               (10)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2007/777/EY liite II tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä kesäkuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 18, 23.1.2003, s. 11.
   
      (2)  Komission päätös 2007/777/EY, tehty 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EUVL L 312, 30.11.2007, s. 49).
   
      (3)  Komission täytäntöönpanopäätös (EU) 2015/204, annettu 6 päivänä helmikuuta 2015, päätöksen 2007/777/EY liitteen II muuttamisesta Yhdysvaltoja koskevan kohdan osalta niiden kolmansien maiden ja kolmansien maiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unioniin on sallittua korkeapatogeenisen lintuinfluenssan yhteydessä (EUVL L 33, 10.2.2015, s. 45).
   
      (4)  Kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskeva Euroopan yhteisön ja Kanadan hallituksen välinen sopimus sellaisena kuin se on hyväksytty yhteisön puolesta neuvoston päätöksellä 1999/201/EY (EYVL L 71, 18.3.1999, s. 3).
   
      (5)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).
   
      (6)  Komission täytäntöönpanoasetus (EU) 2015/198, annettu 6 päivänä helmikuuta 2015, asetuksen (EY) N:o 798/2008 liitteen I muuttamisesta Kanadaa koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä (EUVL L 33, 10.2.2015, s. 9).
   
      (7)  Komission täytäntöönpanoasetus (EU) 2015/908, annettu 11 päivänä kesäkuuta 2015, asetuksen (EY) N:o 798/2008 liitteen I muuttamisesta Kanadaa koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä (katso tämän virallisen lehden sivu 11).
   
      LIITE
      Korvataan päätöksen 2007/777/EY liitteessä II olevassa 1 osassa Kanadaa koskeva kohta seuraavasti:
      
         
                     ”Kanada
                  
                  
                     CA
                  
                  
                     01/2015
                  
                  
                     Koko maa
                  
               
                     CA-1
                  
                  
                     01/2015
                  
                  
                     Koko maa, lukuun ottamatta aluetta CA-2
                  
               
                     CA-2
                  
                  
                     01/2015
                  
                  
                     Komission asetuksen (EY) N:o 798/2008 liitteessä I olevassa 1 osassa olevan taulukon 3 sarakkeen kohdassa CA-2 esitetyt Kanadan alueet kyseisen taulukon 6 A ja 6 B sarakkeissa mainittujen päivämäärien mukaisesti.”